JohanHeinsen/ENO huggingface dataset:
Ribe Stifts Adresseaviser, 1805-07-01
Landhuusholdnings Selskabet udsætter nu 10 Rdlr. Præmie for hvert Par Stude der herefter pløies med, ogsaa den der kiører dem kommer i Betragtning til Belønning, men det maae være en indfødt Dansk.
Ribe Stifts Adresseaviser, 1805-07-01
Ved Reskript til biskoppen over Ribe Stift af 24. Mai d. A., er det allernaadigst bevilget, at den ordinerede Degn paa Romøe maa anvende den Sum 500 Rd., som af den, ved Reskript af 1 Marts 1765, Sognepræsten paalagte Afgivt til en Kapellan Bolig sammesteds er oplagt, til en Boligs Jndkiøb og Jstandsættelse paa følgende Vilkaar: 1) at saadant ei maae overstige de fornævnte 500 Rd.; 2) at Regnskab derfor af Degnen aflægges, og at det med Beviisligheder, godtgiøres at Kapitalen er dertil anvendt; 3) at lovligt Skiøde udstedes saaledes, at denne Bolig nu og herefter skal være en bestandig Bolig for den ordinerede Degn paa bemeldte Øe, og 4) at den nu værende og efterkommende Degn skal, i Overeenstemmelse med Reskriptet til biskoppen over Ribe Stift, af 29 Octobr. 1802, angaaende Præstegaardens Vedligeholdelse, vedligeholde og aflevere Boligen ved lovlige Syn.
Ribe Stifts Adresseaviser, 1805-07-01
Borger og Kiøbmand Lars Kock fra Aarhuus blev den 16de paa en Reise til Kiøbenhavn med Kiøbmand Langbergs Fartøi, kastet overbord ved en Søestyrtning og blev et Rov for det rasende Hav.
Ribe Stifts Adresseaviser, 1805-07-01
Til Danzig ankomme næsten daglig hanske Skibe for at indkiøbe Rug, men de maae igien derfra henvises til Kønigsberg, hvor Priserne nu ogsaa ere betydelig stegne.
Ribe Stifts Adresseaviser, 1805-07-01
Den Engelske Gesandt i Kbhvn, har foretaget en Reise til Skaane.
Ribe Stifts Adresseaviser, 1805-07-01
Nylig er atter en engelsk Kurter gaaet igiennem den holsteenske Kanal. Den var bestemt til Petersborg med Depescher fra sin Regiering.
Ribe Stifts Adresseaviser, 1805-07-01
Erkebispen af Upsal opholder sig for nærværende Tid i Kiøbenhavn, hvor han har bivaanet adskillige Theologiske Forelæsninger samt Underviisningen i det philologiske Seminarium og i Realskolen.
Ribe Stifts Adresseaviser, 1805-07-01
En til Kiøbenhavn ankommen Jtaliener foreviser en i Florenz forfærdiget Voxfigur, som forestiller en frugtsommelig Kone, hvis udvortes og indvortes Dele tilligemed Fostret ere dannede paa det nølagtigste og med en skuffende Lighed.
Ribe Stifts Adresseaviser, 1805-07-01
J Nakskov er en Skipper arresteret, som var gaaet over paa et nærliggende Fartøi i Havnen og i Kahytten borttaget 270 Rd.
Ribe Stifts Adresseaviser, 1805-07-01
Dr. og Stiftefystkus Hahn i Aarhuus anbefaler Sikkerhedsrøgelse i Værelserne 2de Gange daglig i ethvere Huus, for at hindre Forraadnelsesfeberens Udbredelse. Denne Røgelse faaes paa erhvert Apothek og anvendes saaledes: I det Værelse man vil røge, lukkes Dør og Vinduer; derefter sætter man en Overthekoppe paa et Bord og kommer 2de Theeskeer fulde af det sorte Pulver i samme, fugter Pulveret med koldt Vand, og rører det og med en Træepind, man drypper da Vitriol olien draabeviis saa ofte derpaa, indtil den udviklede fure Damp overalt i Stuen har udbredt sig: man forføier sig da bort, og lukker Døren, at Dampen ikke skal foraarsage den Tilstædeværende uvilkaarlig at hoste, efter en halv Time aabnes Døren og Vinduerne igien, indtil Dampen er forsvunden. Alt Metal, som kan gjemmes, tages bort af det Værelse der skal røges.
Ribe Stifts Adresseaviser, 1805-07-01
Drammens Seildugsfabrik har paalagt 2 s. paa hver Alen formedelst Spindelønnen tiltagende Dyrhed. No. 1 koster nu 42 s. og Nr. 6 koster 37 s.
Ribe Stifts Adresseaviser, 1805-07-01
AVERTISSEMENTS. Da det er bleven anmeldt, at adskillige Byens Jndvaanere græsse deres Kreaturer paa Vejene og i Grøfterne, hvorved ei allene Hegnet ødelægges men Lodsejernes tilstødende Sæd og Afgrøde ofte paa den skammeligste Maade ødelægges; Saa bliver i Overeensstemmelse med Forordningen. af 13de Decbr. 1793 herved offentlig bekiendtgjort, at saadan forbuden Græsning paa Veie og Grøfter herefter ikke taales, men at Markmændene ere beordrede til at optage alle i det Tilfælde antreffende Kreaturer, og indsette dem i Stadens Pandtstald til videre føiende Foranstaltning. Fridericia Raadstue, den 1ste Juli 1805. Magistraten.
Ribe Stifts Adresseaviser, 1805-07-01
Plakat. Da Steenbroe=Reparationen ved Prindsensport nu saavidt er færdig, at Farten for Ridende og Kiørende aabnes igiennem bemeldte Port nestkommende Onsdag Morgen den 3die Julii. Saa bekiendtgiøres herved til alle Vedkommendes Efterretning. Fridericia Raadstue, den 1ste Julii 1805. Magistraten. L. W. Jfølge Forordningen af 22 Febr. d. A. samt senere Cancellie=Resolution indkaldes herved 3de Gange alle Vedkommende som formene sig paa nogen Maade berettiget til det i Lemvigs Kirke, i Ribe Stift i Nørre=Jylland værende aabne saakaldte Rosenbergske Begravelse, i seneste inden 8 Uger fra Dato at melde sig hos mig med deres Adkomst=Breve, for ifølge høistbemeldte Forordnings 2den 5, at treffe Forening om bemeldte Begravelses Afstaaelse til Kirken. Lemvig 27 Juni 1805. Peder Winkel Kirkeværge i Lemvig.
Ribe Stifts Adresseaviser, 1805-07-01
J Klubben den gode Forftaaelse, bliver Qvartal=Forsamling næste Onsdag, den 3die Julii, til hvilken Tiid Medlemmerne ombedes at give Møde. Direktionen.
Ribe Stifts Adresseaviser, 1805-07-01
Bekiendtgiørelse. J Følge det Kongelige Finants Collegi Skrivelse til mig som Stemplet papiirforvalter bekiendtgiøres herved, at Hans Majestæt Kongen, i Betragtning af, at det paa Fabrikanternes gientagne Andragende og Umuligheden for dem at levere Spillekort til de forrige Priser, formedelst de raae Materialier, Arbeidslønnens og Levnetsmidlernes tiltagende Dyrhed, allerede i adskillige Aar har været nodvendigt at tilstaae dem Forhøielse i Betalingen for deres Leverancer, og under 20 Febr. d. A. end videre at bevilge dem et Tillæg af een Skilling for Spillet, allernaadigst har behaget at fastsætte, at Udsalgsprisen for Spillekort for Fremtiden forhøies med een Skilling for Spillet, der tager sin Begyndelse fra 1ste Julii næstkommende. Kiøbenhavn, den 22 Juni 1805. Meinke.
Ribe Stifts Adresseaviser, 1805-07-01
Onsdagen den 10de Julii næstkommende om Formiddagen Kl. 10, bliver efter Vedkommendes Begjæring foretaget offentlig Auktion over afg. Bogholder Wedels Efterladenskaber, bestaaende af: Sengesteder og Sengeklæder, Mahognie og andre Borde, Stole, en Sofa, et Skatol med Skab, Speile, Kommoder, 1 Otte Dages Stueuhr, Porcellain meest af Kiøbenhavns Fabrique, Kobber, Tin, Jernfang med andet mere. Auctionen foretages i Gaarden No. 140 paa Torvet, ovenmeldte Dag og Tid hvor Konditionerne bekiendtgiøres. Kolding, den 24 Juni 1805. H. Diechmann.
Ribe Stifts Adresseaviser, 1805-07-01
J Fridericia Dansk Sogn er en Gaard underhaanden at faae tilkiøbs, med halvanden Lod Jord ved, nemlig en god Østerlod og en halv Vesterlod. Jorden er i skikkelig god Stand, og besaaet med Vinter= og Sommersæd. Nærmere Underretning gives fra Adresse Contoiret.
Ribe Stifts Adresseaviser, 1805-07-01
En Gaard i Gaarslef Sogn, der staaer for lidt meere end 4 Tønder Hartkorn, og har fornøden Skov og Tørvejord, er, formedelst Forandring af Bopæl, at faae tilkjøbs under Haanden. Nærmere Anviisning giver Pastor Buhl i Piedsted.
Ribe Stifts Adresseaviser, 1805-07-01
Sophiendahl, beliggende i Aarhuus Amt Hielm løv Herred, Wenge Sogn; som bestaaer af skattefrie Hovedgaards=Taxt, Ager og Eng 17 Tdr. 2 Alb. skattepligtig Hartkorn, 2 Fdk. og dito Skovskyld 2 Skpr. 2 Alb. med tilliggende Wenge Sogns Kongetiende, matriculeret for 13 Tdr. 4 Skpr. og dito Kirketiende 17 Tdr. 6 Skpr. som begge have Tiendeydende Hartkorn 372 Tdr. 2 Skpr. 2 Alb. item 30 Huse i omkringliggende Javn Gyde, Winge. Høver, Haabye, og Nørre Wissing Byer, stilles til offentlig Auktion paa Postgaarden i Schanderborg, Mandagen d. 5te August førstkommende om Formiddagen Kl. 10. Hovedgaarden har 152 Tdr. Pløiland, 46 Tdr. England, og 300 Tdr. Land bevoxet med Skov, alt geometrisk Maal. Paa den Maade den hidtil har været bedrevet pleier den aarlige Udsæd at være: 24 til 30 Tdr. Rug, 14 til 16 Tdr. Byg, 20 til 24 Tdr. Havre, 16 til 20 Tdr. Boghvede, 2 Tdr. Ærter, 10 a 12 Skpr. Hørfrøe, Høravlet har været 250 til 300 Læs og Besætningen 12 Heste, 70 til 80 Fæehøveder, og 60 Faar.
Ribe Stifts Adresseaviser, 1805-07-01
Gaardens særdeles skjønne Beliggenhed ved Skov og Søe, Skovens ypperlige Vext og store Værdie, Eiendommenes øvrige Herlighed, Jagt og Fiskerie kan best erfares ved at tages i Øiesyn, og de Lysthavende kan vente sig de billigste Konditioner endog med Hensyn til Betalingen. Uger for Auktionen kan bemeldte Conditioner faaes til Eftersyn i Kiøbenhavn, Odense, Aarhuus, Horsens, Kolding og Randers paa Postgaardene og de flere Steder som nærmere skal blive bekiendtgjort. Thi ville de Lysthavende benævnte Tid og Sted behage at tage Møde.
Ribe Stifts Adresseaviser, 1805-07-05
Kongelig allernaaT. . Pr. Adresse No. 54. Fredagen Der udgives i Fridericia 2 Gange ugentlig af S.
Ribe Stifts Adresseaviser, 1805-07-05
Paris, den 24de Junii. Et af vore vigtigste Handelshuse har modtaget følgende Breve:
Ribe Stifts Adresseaviser, 1805-07-05
St. Ander, den 11 Junii. Fra den kombinerte Franske og Spanske Flaade er en Fransk Korvette sendt hertil fra Antillerne. I dette Øieblik gaaer Sundheds Kommissionen ombord, paa Skibet, hvis Kommendant har erklæret, at han medbringer Depescher, som han ønskede snarest mueligt maatte komme i Land. Matroserne sagde: at denne Korvette kom fra Øen Trinidad, som er Engellænderne frataget; og at den kombinerte Flaade derfra seilede til Jamaika.
Ribe Stifts Adresseaviser, 1805-07-05
Bayonne, den 16 Junii. Jgaar havde man her den Eftertetning, at den 11te Junii var et Avisskib fra den kombinerte Franske Flaade kommet til Vigo, hvis Kapitain bekræftede ØenTrinidads Jndtagelse, og at den kombinerte Flaade derfra var afgaaet til Jamaika.
Ribe Stifts Adresseaviser, 1805-07-05
Fra Toulon meldes, at der af alle Kræfter arbeides paa en anden anseelig Flaades Udrustning, og at Landtropperne, som skal indskibes paa samme, allerede kam pere der i Egnen af Staden.
Ribe Stifts Adresseaviser, 1805-07-05
Egnen af Grenoble ligner i denne Tiid et sand Paradiis, da Korne Viin= og Hampsæden staaer der paa det prægtigste.
Ribe Stifts Adresseaviser, 1805-07-05
J en af Amienz Forstæder er afbrændt 2 Huse og 43 Udhuse. ren Elmenhoff, som tillige er sammes Redakteur.
Ribe Stifts Adresseaviser, 1805-07-05
Rygtet siger, at i Bordeau hersker en smitsom Sygdom.
Ribe Stifts Adresseaviser, 1805-07-05
I Alikante havde man den 4de Junii den Efterretning, at Neapolitanerne bombarderte Tunis.
Ribe Stifts Adresseaviser, 1805-07-05
Vor forrige Gesandt i Kiøbenhavn, Senatoren d'Agessau, er igien indtruffet hertil.
Ribe Stifts Adresseaviser, 1805-07-05
J Bordeau have 4 Vexelerere hørt op at betale, som nu for Tiden bliver almindelig Mode.
Ribe Stifts Adresseaviser, 1805-07-05
London, den 25de Junii. Om den fiendtlige Toulonner Flaade haves her endnu ingen sikker Efterretning. Jmidlertid fornyer sig her stedse det Rygte, at J ama i kaer af denne Flaade indtaget. Nogle sige, at Frantsoserne have ved denne Øe fundet haard Modstand, og Andre, at den fiendtlige Flaade i Forveien var stødt paa Kontreadmiral Decres Eskadre, og havde frataget samme 4 Linieskibe. Fra Admiral Nelson haves heller ikke et Ord; dog troe de fleste, at han er gaaet til Vestindien. En Skipper fra Guernsen, Jally Tar, har den 14de Maji seet 18 samlede Krigskibe ved de Kanariske Øer, som han troede var Nelsons Flaade Jmidlertid er Sluppen Surinam, som med Jnstruxtioner var sendt efter Nelson, kommet hiem med uforrettet Sag, da den ei har kundet finde ham, eller erfaret hvad Kours han har taget.
Ribe Stifts Adresseaviser, 1805-07-05
Mandskabet paa vor Fregat Loire, har den 4 Junii (Kongens sidste Fødselsdag) med stormende Haand, indtaget tvende Forts ved Staden Muras paa de Spanske Kyster, og borttaget en Fransk Kaper og en Spansk Brig, som laae under disse Forts Beskyttelse.
Ribe Stifts Adresseaviser, 1805-07-05
En Fransk Kaperbrig, som endnu laae i bemeldte Bay vilde de ogsaa have medtaget, men i det samme kom Spansk Militair rykkende frem, hvorpaa de stak Jld paa den og forlod Bayen med det gjorte Bytte. Den 16de kom den til Plymouth med de erobrede Skibe og en Spansk Kanonbrig, som den i Forveien havde taget. Paa vor Side var 11 Mand bleven saaret ved denne Erpedition, da de 2de Franske Skibe havde i Begyndelsen tappert værget sig.
Ribe Stifts Adresseaviser, 1805-07-05
Sidste Løverdags Aften endtes herværende store Oper med en hæslig Tummel. Som bekiendt, har biskoppen befalet, at naar Klokken slaaer 12, maae alle Theatre være lukte, og herover udbrød Forbittrelse imod Operens Direktører, som lod Dækker falde Klokken halv 12. De saakaldte Gentlemænd bleve herover saa forbittrede, at de slog Lyskronerne og alle musikalske Jnstrumenter i Stykker, rev Koulisserne ned, og ødelagde alt hvad de kunde ødelægge. Efter denne fuldendte Heltegierning forlod de Huset Kl. 1. og gik hiem, for at eftertænke de heraf følgende uundgaaelige Følger.
Ribe Stifts Adresseaviser, 1805-07-05
Amerikanske Breve forsikkre, at den Franske General Ferrand har slaget Negerne som vilde have beleiret Staden Sante Domingo. 1300 Negere skal ved denne Affaire være blevet paa Pladsen. Frantsoserne tabte derimod ikkun 80 Mand.
Ribe Stifts Adresseaviser, 1805-07-05
Blandede Efterretninger. J Warschau er den 13de Junii forefalden nogle Uordener mellem Katholikkerne og nogle Jøder, ved en af Katholikerne foretaget Procession.
Ribe Stifts Adresseaviser, 1805-07-05
I det Østerrigske er nu ligesom i Bøhmen udstædt en skiærpet Forordning mod al Aagren med Levnetsmidler.
Ribe Stifts Adresseaviser, 1805-07-05
De Østerrigske Keiserlige Officerer er paa indgivet Forestilling, bevilgede endnu at bære deres Pidske.
Ribe Stifts Adresseaviser, 1805-07-05
Kongen af Preussen har skiænket en i Sydpreussen, levende 138 Aars gammel Olding, ved Navn JacobMulinovski, 36 Rd. aarlig Pension. I Halle, hvor Levnetsmidlernes høie Priis havde den 15de Juni givet Anledning til nogen Tumult, ere alle Kornhandlere forbudne at bortsende Korn; og for at afhielpe Mangelen og den høie Priis paa Levnetsmidler, har Magistraten og Stadens Repræsentantere sammenskudt en betydelig Kapital hvorfor de kiøbe Rug og lade bage Brød til billig Priis.
Ribe Stifts Adresseaviser, 1805-07-05
Provst Rambach i Breslau, har opfordret alle Formuende og Enhver som af Forsynet er betroet meere af Lykkens Gaver, end han selv til Underhold behøver, i denne Tid at oplukke sin gavmilde Haand, til at kunne anskaffe sundt og nærende Brød for de mange Tusinde som maae søge at stille sin Hunger ved andre Midler, hvoraf let kan opkomme smitsomme Sygdomme.
Ribe Stifts Adresseaviser, 1805-07-05
J Magdeburg er nogle ædeltænkende Menneskevenner traadt sammen, og foranstaltet i 3 forskillige Huse varm Mad at sælges til en meget nedsat Priis; og de Fattige faae sammesteds Spise uden Betaling. Den 29de Juni om Eftermiddagen Kl. 2, forfulgte den engelske Fregat som holder Elben blakeret, et hollandske Fartøi som kom fra Rotterdam, hvilket løb paa Grund halvanden Miil fra Curhavn. Saasnart dette erfaredes begav Steders Commendant med et Grenadeer Deraschement sig derhen, og disse løb i Vandet indtil Skuldrene og befriede det hollandske Skib, som allerede var omringet af 3 engelske Skalupper.
Ribe Stifts Adresseaviser, 1805-07-05
Hamborger Corresvondent melder fra Kbhvn, at Hr. Hofmarskalk v. Bülov er efter Ansøgning entlediget med 1200 Rdlr., aarlig Pension og Character som Major og Kammerherre. Oberstlieutenant og Kammerherre v. Blücher er igien udnævnt til Hofmarskalk.
Ribe Stifts Adresseaviser, 1805-07-05
Jndenlandske Efterretninger. Hd. K. H. Kronprindsessen og hendes lille Datter, befinde sig begge ved forønsket Velgaaende.
Ribe Stifts Adresseaviser, 1805-07-05
Handels= og Jndustrietidenden anbefaler nu Malt kaffe, ved hvis Jndførelse Landet vilde vinde Millioner om Aaret og Manges Liv og Helbred spares. Man tørrer Malten først paa en Kakkelovn, tager derpaa til 5 eller 6 Kopper omtrent en Pægel Malt, som brændes, males, koges og klares, ligesom anden Kaffe, og blive da ligesaa god og velsmagende. Ogsaa Roden af den almindelige Løvetand er befunden fortrinlig skikket til Kaffe. Ligeledes skal der være stor Fordeel ved at bruge, Fyrrevæger til Lys. Man vælger dertil Malmen eller det fede i Fyrretræer. Pinden maae ikke være tykkere end en grov Staaltraad og indrulles i en tynd Strimmel kartet Bomuld. Disse Lys brænde med en klar Lue uden at ose eller rinde, og efter flere Forsøg kan derved svares den 5te Deel Tælle. Foreviseren af det anatommerte Voxfruentimmer, har visse Timer for Damerne, da Kavallererne ikke tilstades Adgang.
Ribe Stifts Adresseaviser, 1805-07-05
Jfølge indløbne Efterretninger til det Asiatiske Compagnie, laae Skibet Dannebrog den 8de Marts seilklar ved Gothaabs Forbierg, for at fortsætte Reisen, til Indien. Kapitain From, som fører Prindsen af Augustenborg, var alt afseilet derfra den 20 Februarii og Skibet Norge var alt 6 Decbr. s. A. passeret Batavia og fortsatte Reisen af Ost Passagen til China.
Ribe Stifts Adresseaviser, 1805-07-05
J Egnen omkring Hirschholm have Huusmændene, slaaet sig sammen paa et Kaperie efter Dagleiere fra Skaane, som giøre dem Afbræk i deres Næring. De borttog saaledes omtrent en Snees af disse Arbeidere hos en Præst og paa Kapitain Friboes Eiendom, og og drev dem som Krigsfanger ind til Hirschholm, hvor de begierede dem som Landstrygere arresterede. Fra hine Huusbonder blev strax ført Klage over denne Vold, hvorpaa en Mængde Husmænd som Formænd, bleve arresterede i Hirschholm. Udfaldet vides endnu ikke.
Ribe Stifts Adresseaviser, 1805-07-05
Paa Torvene i Kbhvn, giøres nu den skiønne Jndretning, at der anbringes ordentlige Veierboder, hvori alle de Fødevare, som kiøbes der af Bønderne, veies med justeret Maal. Paa Gammeltorv er der allerede opreist en saadan Veierbod.
Ribe Stifts Adresseaviser, 1805-07-05
Man venter den Efterretning, at ingen bliver antagen til Konsimation, førend han har forviist Attest om, at han er vaccineret.
Ribe Stifts Adresseaviser, 1805-07-05
J Tønningen kan intet Brug giøres af den approberede Plan til en Arbeids og Lære=Anstalt for de Fattige, af den misundelsesværdige Aarsag: at der forTiden ingen Fattige gives.
Ribe Stifts Adresseaviser, 1805-07-05
Kbhvns Torvepriser den 22 Juni, Rug 40 Mark Byg 28 Mark, Havre 18 Mk. 8 s. og Ærter 48. Mark.
Ribe Stifts Adresseaviser, 1805-07-05
Der siges at en Soldat, som arbeidede ved Slottet i Kbhvn skal have fundet en stor Klump smeltet Sølv, som han skal have solgt til en Jøde. Karlen skal være arresteret.
Ribe Stifts Adresseaviser, 1805-07-05
En Marinersoldat fik i forrige Uge Lyst til at desertere, men Commanden som var udsendt efter ham, traf ham i Dyrehaugen og tog ham hiem med til Kiøbenhavn. Han var klædt i en bruun Kiole, blaae Pantalons, Støvler og en rund Hat.
Ribe Stifts Adresseaviser, 1805-07-05
J Fredags endte Underofficererne ved det borgerlige Militaire i Kbhvn deres Exercirie for i Sommer.
Ribe Stifts Adresseaviser, 1805-07-05
Efter Rygtet, skal Stiftrevisortienesten i Kbhvn være besat med Fuldmægtigen i Siellands og Fyens Pupil contoir under det Danske Cancellie, Secretair Jørgen Smith, til Fuldmægtig i samme Contoir være indsat Copiist Kyhl i en af Revisionscontoirerne under bemeldte Collegium, og til Copiist en Skriver i Cancelliet ved Navn Reinike.
Ribe Stifts Adresseaviser, 1805-07-05
Geheimeraadinde Lerches Gaard i Kbhvn er nu virkelig kjøbt til en Collegialbygning for 86,000 Rd. Grunden skal være 200,000 Rd. værd, efter nærværende Priser.
Ribe Stifts Adresseaviser, 1805-07-05
Den henrettede Nissens Hoved er efter høiere Ordre blevet nedtaget af Stagen. Det samme bliver nok ogsaa Tilfældet ved Marinerens. Stagerne vare fra Begyndelsen af ikke indrettede saaledes, at de skulde blive længe staaende.
Ribe Stifts Adresseaviser, 1805-07-05
Kbhvn har nylig faaet en nye Bogtrykker: Dettinger, paa Vestergade Nr. 24.
Ribe Stifts Adresseaviser, 1805-07-05
Natten til 25 Juni har det været usædvanligt kolde i Kbhvn, og paa Frederiksberg var Græsset om Morgenen Kl. 3 hvidt af Rim. Det er maaskee længe siden at sligt har været Tilfældet i Danmark Natten efter St. Hans Dag. Bed Skibsbroen i Helsingøer er nu en skiøn Stakitport med 2de Piller opsat, efter Qvarantaine Kommissionens Foranstaltning, og skal have meer end een Fordeel til Hensigt. Den skal, naar den bliver laaset, tillukkes hver Aften og aabnes om Morgenen tidlig. Stiftsamtmand Pent; Arvinger have sat et godt Exempel paa den Villighed, hvormed enhver Undersaat, helst den Oplyste, bør understøtte sin Regierings vise Foranstaltninger; visere kan intet være end Regieringens Ønske, at faae afskaffet Begravelser i Kirker. Det disse Arvinger tilhørende grundmurede Kapel ved Frue Kirke i Aalborg bliver nu nedrevet.
Ribe Stifts Adresseaviser, 1805-07-05
Det Franske Skuespillerselskab, som nylig er kommet til Kbhvn fra Sverrig, agter at give store Operaer og Tragodier. Kolding, den 3die Juli 1805.
Ribe Stifts Adresseaviser, 1805-07-05
Den 6te Maji f. A. aabnedes her i Byen en Søndagsskole med 6 Elever. Disses Antal tiltog snart saameget, at tvende Skoler bleve nødvendige. Skolerne havde, førend den 3die Maaneds Ende 70 og ved Aarets Slutning 106 Elever, hvilke nu, af Mangel paa Rum til flere, ere begge Skolers Antal. Dette Bevis for ikke ganske almindelig Lyst til at erhverve nyttige Kundskaber, ligesom ogsaa paa det Selskabs Patriotisme, der, (skiønt ei talrigere end 48 Medlemmer) med ædel Beredvillighed udrede Skolernes Udgifter, torde ei være uværdig til Publikums Kundskab.
Ribe Stifts Adresseaviser, 1805-07-05
Død, Provst D. N. Blivher, Sognepræst for Seenslev Meenighed paa Falster, efter 24 Timers Sengeliggende død i Marieboe, hvor han paa Embedsvegne var ved Land modet. J Aalborg, Simon Christensen Klustrup. Aarhuus, Lærer ved den Latinske Skole Henrich Rohde, Skrædermester Joh. And. Schalz, Kiøbmand Lars Kock.
Ribe Stifts Adresseaviser, 1805-07-05
Ved Tallotteriets 716 Trækning i Wandsbek udkom: No. 69. 63. 41. 36. 24. Averesseurers
Ribe Stifts Adresseaviser, 1805-07-05
Det bekiendtgiøres herved for Stadens Grund= og Huuseiere, at Landeveiene og Jgums Vei paa Fridericia Mark, synes den 13de d. M. om Eftermiddagen Kl. 2, til hvilken Tid enhver ville sætte sin Veipart i forsvarlig Stand, og møde ved Synet for at paavise samme. De Veistykker som ved Synet casseres, blive strax paa Stedet liciterede til Jstandsættelse ved leiede Folk. Fridericia Raadstue den 5te Julii 1805. Magistraten.
Ribe Stifts Adresseaviser, 1805-07-05
Da jeg som Opsynsmand over Befordringsvæsenet heri Staden allernaadigst er bleven beskikket; saa bekiendtgiøgiøres herved alle og Enhver, at henvende dem til mig med Befordringers Bestillelse samt øvrigt Befordringsvæsenet henhørende; der af mig som Opsynsmand skal paa det nølagtigste vorde expederet. Fridericia, den 5 Juli 1805. Simmesen.
Ribe Stifts Adresseaviser, 1805-07-05
Onsdagen den 17 Juli førstkommende, om Formiddagen Kl. 10, bliver i Skolen ved Bredsten Kirke, foretaget offentlig Auktion over 7 Bredsten Præstekald tilhørende Kirkejords Parceller, nemlig: Nr. 1. Det Huus som beboes af Stephan Hansen, med Hartkorn 4 Skpr. 1 Fdkr. 1 1/2 Alb. Nr. 2. Det Huus som beboes af Jens Hansen Møller, med Hartkorn 4 Skpr. 3 Fkr. 2 Alb. Nr. 3. Det Huus som beboes af Niels Sørensens Enke med Hartkorn 2 Skpr. 2 Fkr. 1 1/2 Alb. Nr. 4. Det Kirkejord som bruges af Hans Sørensen i Lund Skovhuus, med Hartkorn 1 Skp. 1 Fk. No. 5. Ligeledes en Parcel paa 3 Fdkr. 1/2 Alb. Hartkorn som bruges af Ole Jensen paa Lund Mark. No. 6. Endvidere en Parcel paa 3 Fdkr. 1 1/2 Alb. Hartkorn, som bruges af Stephan Rasmussen i Lund. og Nr. 7. Det Huus som Lars Jensen Tved eller Søn Søren Larsen paaboer, med Hartkorn 6 Skpr. 2 Fkr. 1 Alb. Alt paa de Conditioner som paa Auktionsstedet nærmere skal blive bekiendtgjort og som ligger til Eftersyn hos Sognepræsten Hr. Pastor Petersen i Balle, der ogsaa lader Parcellerne paavise for de Lysthavende. Veile den 3die Juli 1805. A. Steensstruun. Auktions=Direkteur.